Sheril Krou, një karrierë e shkëlqyer si këngëtare dhe kompozitore
Artistja dha një intervistë për Zërin e Amerikës, ku flet për albumin e saj të ri
SherilKrouSheril Me një karierë që përfshin 9 çmime Grammy, shumë çmime të muzikës amerikane, 35 milion regjistrime të shitura dhe një fitore personale në luftën me kancerin e gjirit, Sheril e ka treguar veten se sa e vendosur është si në jetën personale edhe atë profesionale. Albumi i saj i ri me titull "100 Milje nga Memphis", është i 7-ti dhe i frymëzuar nga kjo distancë midis vendlindjes së saj Kennett në Missouri dhe qytetit Memphis në Tennessee. Turneu më i fundit i Sheril përfshin një bandë me 10 grupe muzikore. Ajo është shumë e kënaqur që në turne ka një grup të ri muzikantësh. Sheril Krou dëshiron të shprehë mirënjohjen e saj për Majkëll Xhekson me albumin e saj të ri. Sheril e përdor famën e saj për të ekspozuar çështje të ndryshme shoqërore e të mjedisit. Më së fundi, ajo kontribuoi në albumin 'Raise Hope for Congo', Programin Botëror të Ushqimit të Kombeve të Bashkuara dhe në programin televiziv 'Stand Up To Cancer' muajin e kaluar. Në aspektin personal, ajo ka rritur dy fëmijë si nënë e vetme, prandaj edhe ngrihet pyetja: Ku gjen ajo kohë për karrierë? Sheril Krou vazhdon turnetë për të reklamuar albumin e saj të ri "100 Milje nga Memphis" dhe dashamirët e saj frekuentojnë koncertet. Ajo ka në plan të marrë pushim për festat dhe të kalojë kohë me fëmijët dhe më pas do të vazhdojë turnetë, ashtu siç thotë edhe kënga e vitit 1996, "If it makes you happy" nëse kjo të bën të lumtur.